Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 535/12/4404	Nové Zámky, 6.11.2012
EEČ : 2-33-146-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Ako otec  maloletého  syna XXXXX,    narodeného   XXXXX     je podľa rozsudku Okresného súdu  Zámky  spisovej značky  5C  102/2011 - 36   zo dňa 14.02.2012 povinný   prispievať na jeho  výživu mesačne sumou  50,00 €,  vždy do  15.  dňa toho -  ktorého mesiaca vopred  do rúk matky XXXXX, bytom XXXXX číslo XXXXX, okres Nové Zámky, vyživovaciu  povinnosť si neplní  pravidelne mesačne,  čím za  obdobie od   01.04.2012  do  31.10.2012   vznikol na výživnom dlh v sume 350,00 €.

lebo zanikla trestnosť činu
Odôvodnenie:
         Poverený príslušník Obvodného oddelenia PZ Šurany  uznesením   ČVS: ORP-733/SU-NZ-2012  zo dňa 10.07.2012  podľa §  199 odsek  1 Trestného poriadku začal trestné stíhanie   vo veci prečinu zanedbania povinnej výživy podľa § 207 odsek 1  Trestného zákona  a   uznesením  zo dňa  06.08.2012  podľa   § 206   odsek 1 Trestného poriadku stíha  XXXXX, ako obvineného   z uvedeného prečinu,  na tom skutkovom základe, ako je to uvedené vo výrokovej časti uznesenia.

          Svedkyňa XXXXX XXXXX dňa 15.10.2012  pred povereným príslušníkom Obvodného oddelenia PZ Šurany uviedla,  že otec dieťaťa   dlh na výživnom  uhradil v plnej výške, keď  v priebehu mesiacov september a október    2012  obdržala od neho  sumu 400,00 €, čomu nasvedčujú i  fotokópie výpisov z účtu na č. l. 22 - 23  vyšetrovacieho spisu.
      
       Teda obvinený využil ustanovenie o účinnej ľútosti v zmysle § 86 písmeno a/ Trestného zákona  a vyživovaciu povinnosť voči svojmu synovi  dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.

        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:

JUDr. Anna Serenčéšová
prokurátorka